ཉི་མ་རྒྱལ་མཚན་ནི་ལུས་བོངས་ཆེ་ལ་ངོ་གདོང་ཡང་སྨུག་ཅིང་ནག་པས་མཐོང་བ་ཙམ་གྱིས་འཇིགས་ཡེར་བ་ཞིག་འདུགཁོ་ལ་མཐུ་ནུས་ཅི་འདྲ་ཡོད་ཟེར་ན།དེ་ནི་ལན་ཧ་ཅང་གདབ་སླ་བའི་དྲི་བ་ཞིག་སྟེ།སུ་ཚང་ལ་ནད་པ་བྱུང་ཚེ།ཁོ་ཁྱིམ་ཚང་དེར་གཞི་བཅས་ཏེ་མདུན་དུ་ཅོག་ཙེ་ཞིག་བཞག་པ་དང་།དེའི་སྟེང་དུ་དཔེ་ཆ་སྣ་ཐུང་ཞིག་བཞག་ནས་ལག་པས་རྔ་སྦུབ་རྡུང་ཅི་ཐུབ་དང་ངག་ལས་དྲག་སྔགས་ཟློ་ཅི་ཐུབ་བྱས་ན་མཇུག་མཐར་ནད་པ་དེ་སངས་དྲག་ཏུ་འགྲོ་ཟེར་བའི་བཤད་རྒྱུན་ཞིག་ལས་གཞན།ཁོས་རྩིས་བརྒྱབ་ན་འཁྲུལ་བ་མེད་ཅིང་མོ་བཏབ་ན་ནོར་བ་མེད་ཟེར་བ་དེ་ཡིན།མི་ལ་ལས་བཤད་ན་ལོ་བཅུའི་གོད་ཆག་གི་ཁྲོད་དུའང་ཁོས་ལྐོག་ཏུ་སྔགས་མང་བོ་བཟླས་པ་དང་།མོ་དང་རྩིས་ལ་བྱང་ཆུབ་པར་སྦྱངས་ཡོད་སྐད།